בסוף המאה ה-18 הייתה העיירה יאנובייץ במצב כלכלי טוב יחסית. רוב התושבים הנוצרים עסקו בחקלאות והיהודים עסקו במסחר וניהלו את כל הפונדקים בעיירה. יהודים רבים שהיגרו מאוקראינה התיישבו ביאנובייץ. בשנים 1765–1790 התגוררו בעיר כ-175 יהודים והם החזיקו בבעלותם 53 מבנים, כולל בית הכנסת. מלבד בית כנסת בינוביץ היה בית מדרש, משחטה ובית קברות יהודי.
בית-כנסת ביאנובייץ נבנה במקום כבר במאה ה-16. הוא היה מבנה מפואר מאבן אשר שימש את הקהילה היהודית בעיירה. קירות ארון הקודש היו מעוטרים בציורי קיר מרהיבים של ציפורים, דגים וחיות אשר היו שזורים בקטעי כתבי הקודש ונשמרו היטב עד הריסתם עם הפלישה הנאצית לאחר כיבוש פולין. באוקטובר 1940 הציתו הנאצים את בית הכנסת, שרפו ספרים ומסמכים יקרים.
בשנת 1827 התגוררו בעיר יאנובייץ 300 יהודים, המהווים 33 אחוז מכלל תושבי העיר. ב־1862, היהודים זכו בשוויון זכויות חלקי בממלכת פולין. על פי הרישומים במרשמי הקהילות, במחצית הראשונה של המאה ה-19, רוב היהודים ביאנובייץ סחרו בבקר, עור, מלח, עץ, קמח, צמר, דגנים, תבלינים ומזון ואף היו הבעלים של טחנות רוח.
בתקופה שבין מלחמת העולם הראשונה לשנייה, הייתה יאנובייץ דוגמה לעיר קטנה שבה התגוררו נוצרים ויהודים זה לצד זה. המרחב העירוני של יאנובייץ' בלטו לעין שני מבני דת: בית כנסת וכנסייה.
השואה.
העיירה הממוקמת על הגדה השמאלית של נהר הוויסלה הייתה חלק ממחוז ראדום, שהפך מיד אחרי הכיבוש הנאצי לשטח בשליטת גנרלגוברנמן. כבר מאוקטובר 1939, כחודש אחרי הפלישה הנאצית, נשלחו יהודי העיירה לעבודות כפייה. בחודש נובמבר יצא צו שחייב כל יהודי לענוד על זרועו סרט שעליו עם מגן דוד. כל העסקים היהודיים סומנו במגן דוד. העיר קלטה פליטים ממערב פולין ובאמצע 1940 כבר ישבו בה 800 יהודים. באוקטובר 1940 הציתו הנאצים את בית הכנסת, שרפו ספרים ומסמכים יקרים והרסו את בית הקברות היהודי.
בשנת 1940, הוקם ביאנובייץ גטו אשר השתרע על שטח העיירה כולה. באביב 1940 נסגר הגשר בפולאווי לתנועה אזרחית והדרך היחידה לחצות את הנהר עברה בין יאנובייץ לקז'ימייז'. עד מהרה התיישבו באזור זה פליטים רבים שרצו לחצות את הגבול בין מחוז ראדום לבין מחוז לובלין.
במחצית השנייה של 1941 החמיר מצב היהודים ביאנובייץ. העיירה הייתה מאוכלסת יתר על המידה, אנשים סבלו מרעב, התפשטו מגפות והיה מחסור קשה במוצרים. במאי 1941 הוקמה במקום ועדה ובהמשך אגודה יהודית שתיאמה פעולות צדקה בעיר. נוסף על כך, ביוזמתם של צעירים מיאנובייץ, הוקם בעיירה מטבח זול, ששימש לבישול ארוחות לאנשים הנזקקים ביותר בכל יום. לקראת סוף יולי הוקם גם בית חולים למחלות זיהומיות. הגטו המשיך לקלוט פליטים יהודים ובאמצע 1942 שהו בו 1,200 יהודים.
בסוף אוגוסט 1942 החליטו שלטונות המשטרה של מחוז ראדום לחסל את הגטו. ראשית, היהודים נשלחו לעבודות כפייה במחנות עבודה באזור. ב-29 בספטמבר 1942 נשלחו רובם המכריע של יהודי יאנובייץ, יחד עם תושבי הגטו בזבולן, למחנה ההשמדה טרבלינקה.
סאאב פורמולה ג'וניור
סאאב פורמולה ג'וניור (בשוודית: Saab Formula Junior) היא מכונית מרוץ בקטגוריית "Formula Junior" מתוצרת תאגיד סאאב השוודי אשר יוצר בשנת 1960.
וולוו Duett
מקל סלפי
משפט גליסון-כהנא-ז'לאזקו
באנליזה פונקציולית הוא משפט המאפיין את הפונקציונלים הליניארים הכפליים מעל אלגברת בנך. המשפט נקרא ע"ש המתמטיקאים שהוכיחו אותו גליסון בשנת 1967 באופן בלתי תלוי בקיין וזלזקו שהוכיחו את המשפט ב 1968.
ניסוח המשפט.
תהי formula_1אלברת בנך ונסמן ב formula_2את אוסף האיברים ההפיכים על formula_1. נסמן ב e את איבר היחידה ב formula_1. יהי F פונקציונל ליניארי (רציף) כפלי על formula_1. בבירור צריך להתקיים ש formula_6 וכן ש formula_7 לכל x ב formula_2. לפי המשפט זהו גם תנאי מספיק לכפליות ולרציפות F כלומר:
כל פונקציונל על formula_1 המקיים formula_10 הוא בהכרח רציף וכפלי.
הוכחה.
לצורך ההוכחה נצטרך את הטענה הבסיסית הבאה לגבי אלגבראות בנך:
עובדה: יהי formula_11כך ש formula_12אז formula_13 הפיך (רעיון ההוכחה: לא קשה להראות שסדרת הסכומים החלקיים של formula_14 היא סדרת קושי ומשלמות מתכנסת. הגבול הוא ההופכי).
למה: תהי f פונקציה שלמה המקיימת formula_15 אז formula_16.
הוכחת הלמה: כיוון ש f לא מתאפסת אז יש לה לוגריתם אנליטי g. מהנתונים נקבל ש formula_17 וכן formula_18. יהי r&gt;0. נקבל מהאי שוויון הקודם שלכל formula_19, formula_20. נגדיר את הפונקציה הבאה:
formula_21. אזי h אנליטית במעגל ברדיוס formula_22. כמו כן אם formula_23אז נקבל שformula_24. כעת מעקרון המקסימום, formula_24 לכל formula_19. נשאיף formula_27ונקבל שבהכרח g=0.
הוכחת המשפט:
יהי formula_28. יהו formula_29ההנחה ש formula_30גוררת שאפשר לרשום formula_31כאשר formula_32. formula_33ולכן על מנת להראות את הכפליות יש להוכיח ש formula_34.נניח תחילה שהוכחנו מקרה פרטי, כלומר formula_35. נקבל ש formula_36. נציב x+y במקום x ונקבל ש formula_37. לכן formula_38. נתבונן בזהות הבאה: formula_39.
נניח ש formula_40. מהטענה הקודמת ומההנחה ש formula_35 נקבל שצד ימין וכן formula_42ב N. לכן formula_43ב N וכיוון ש formula_36נקבל ש formula_45ב N. לכן xy,yx ב N ונקבל את הכפליות.
נוכיח כעת ש formula_46רציף. מההנחה אין ב N איברים הפיכים ולכן מהעובדה למעלה, formula_47. לכן לכל formula_48 formula_49 לכן נסיק ש formula_46רציף ומנורמה 1.
נשאר להוכיח ש formula_35. נקבע formula_52. ללא הגבלת הכלליות, formula_53. נגדיר formula_54. כיוון ש formula_55נקבל ש f שלמה ומקיימת formula_56 בבירור formula_57. נראה ש f לא מתאפסת: הסדרה formula_58 מתכנסת בנורמה ומרציפות formula_46 נקבל ש formula_60 הפונקציה E מקיימת משוואה פונקציונלית זהה לאקספוננט: formula_61(אותה הוכחה). בפרט formula_62. לכן
לכל formula_63, formula_64הפיך ולכן מהנתון f לא מתאפסת. מהלמה נקבל ש formula_16ובפרט formula_66וקיבלנו את הדרוש.
יוסי ורשבסקי
יוסי ורשבסקי (נולד ב-1959) הוא איש תקשורת וניהול ישראלי, בעברו מנכ"ל רשת 13.
ביוגרפיה.
ורשבסקי נולד, גדל והתחנך במושב נהלל.
ב-1977 התגייס לחיל השריון, והשתחרר כעבור שלוש שנים כמפקד טנק בדרגת סמל ראשון.
בין השנים 1982–1985 השלים לימודי תואר ראשון במדעי המדינה והיסטוריה של עם ישראל באוניברסיטת חיפה.
ורשבסקי עבד מאז 1987 בקבוצת "הארץ", שם מילא כמה תפקידים, בהם מנכ"ל עיתון "חדשות", מנכ"ל רשת מקומוני שוקן ולבסוף מנכ"ל "הארץ".
ב-2003 במסגרת תפקידו כמנכ"ל רשת שוקן, נבחר לאיש השיווק של חודש יולי על יזמות והפקת אירוע "טעם העיר". תחת ניהולו הוקם מדריך התרבות והבילויים "עכבר העיר".
בינואר 2005 היה שותף להקמת העיתון הכלכלי "The Marker" ביחד עם גיא רולניק. הקונספט של העיתון היה הנגשת העולם הכלכלי לקהל הרחב. "אנו מאמינים שהקונספט החדש יסיר חסמים שניצבו לפני קהל שהתייחס לעיתונות כלכלית כשייכת לכלכלנים בלבד", אמר ורשבסקי עם השקת העיתון.
במהלך הקדנציה של ורשבסקי גדל ב-50% מספר מנויי "הארץ".
במאי 2008, אחרי חמש שנים בתפקיד מנכ"ל "הארץ", מונה ורשבסקי למנכ"ל ערוץ 10 במקום מודי פרידמן וכיהן בתפקיד זה במשך כארבע שנים.
ב-2013 מונה ליו"ר זרוע המדיה של פובליסיס. כעבור שנה, אחרי פיטוריו של רפי גינת מתפקיד מנכ"ל ערוץ 10, נתבקש ורשבסקי על ידי אירית אילוז מקבוצת מרחב להציל את הערוץ מפשיטת רגל – וחזר לקדנציה שנייה כמנכ"ל ערוץ 10.
ורשבסקי הוביל את הערוץ, שאיבד עד אז כ-100 מיליון שקלים בשנה, לרווח תפעולי תוך שנה אחת בלבד, והניע את המהלכים שהביאו לשינוי רגולטורי שבסופו הוארך הזיכיון של הערוץ. בין המהלכים שעשה בערוץ היה קיצוץ חריף בשכר הבכירים.
ב-2015 נבחר על ידי איגוד השיווק הישראלי לאיש השיווק של חודש יולי. התואר הוענק לוורשבסקי בזכות הובלת המהלך למיצוב מחדש של ערוץ 10.
ועדת השיפוט נימקה את החלטתה באומרה כי "איגוד השיווק הישראלי מכיר במהלך השיווקי של המיצוב מחדש של ערוץ 10, שהוביל לבידול ולשינוי המוצר, למיצוב מחדש של הערוץ כולו ושל חברת החדשות ולתוצאות העסקיות המבטיחות". באותו חודש נבחר ורשבסקי על ידי המגזין "פורבס" לאחד מ-20 המנהלים הבולטים בישראל. "ורשבסקי עשה את הבלתי ייאמן. עצר את ההידרדרות, גיבש תוכנית פעולה ארוכת-טווח וביצע קיצוץ כואב בשכר ובמצבת העובדים", נכתב במגזין. "כתוצאה מכך, בפעם הראשונה מאז שעלה לאוויר, רשם הערוץ רווחים".
למרות השבחים הרבים על פועלו, הוגדר ערוץ עשר בתקופת ניהולו כ"פירמה כושלת", מהלך שסלל את הדרך לאישור מיזוג הערוץ עם רשת 13. בדצמבר 2018, לאחר שאושר תהליך המיזוג בין ערוץ 10 לרשת 13, מונה ורשבסקי למנכ"ל הערוץ הממוזג.
חיים אישיים.
ורשבסקי נשוי ואב לשלושה ילדים.
פרס רעיית נשיא המדינה לשירה עברית
פרס רעיית נשיא המדינה לשירה עברית הוא פרס ישראלי לשירה עברית, על שם ד"ר גרדנר סימון, המוענק מטעם רעיית נשיא מדינת ישראל והאפוטרופוס הכללי בטקס המתקיים בבית הנשיא בירושלים.
על הפרס.
ד"ר גרדנר סימון היה רופא יהודי בריטי, שהקדיש בצוואתו מעזבונו למדינת ישראל למטרת תמיכה וקידום השפה עברית.
הפרס גובש כיוזמה משותפת של נחמה ריבלין והאפוטרופוס הכללי סיגל יעקבי למימוש עיזבונו "לעודד משוררות ומשוררים להעשיר את עולם השירה הישראלי, לטפח שירה עברית איכותית ולתרום לקידום התרבות בישראל".